MLDataScientist/Wikipedia-uzbek-2024-05-01 huggingface dataset:
Cal Newport

Calvin C. Newport – amerikalik non-fikshn janrdagi adabiyotlar muallifi va Georgetown universitetining kompyuter fanlari boʻyicha professori.

Taʼlim 

Newport 2004-yilda Dartmouth kollejida bakalavr darajasidagi oʻqishini tugatgandan soʻng, 2009-yilda Massachusetts texnologiya institutida kompyuter fanlari boʻyicha PHD darajasini oldi. 2009-2011 yillar davomida MIT universiteti qoshidagi kamputer fanlari idorasida doktoranturadan keyinggi yordamchi sifatida faoliyat yuritgan. Uning bobosi, John Newport, Baptist ruhoniysi va dinshunos boʻlgan.

Ish faoliyati 
Newport 2011-yilda Georgetown universitetida kompyuter fanlari boʻyicha yordamchi professor sifatida ish boshladi va 2017-yilda toʻliq professor lavozimiga saylandi. Uning ishi murakkab algoritmlarda taqsimlangan tarmoqlarga qaratilgan boʻlib, u tabiatdagi aloqa tizimlarini oʻrganishni ham oʻz ichiga oladi. Newport hozirda Georgetown universitetning komputer fanlari boʻyicha atoqli professorlaridan biri va shuningdek, sakkizta kitobning muallifidir.

Newport Study Hacks blogini 2007-yilda boshlagan boʻlib, u „Raqamli zamonda qanday qilib samarali, qimmatli va mazmunli ishlarni bajarish kerakligi haqida“ yozgan.

Newport oʻzining „Deep work: chalgʻitilgan dunyoda muvaffaqiyatga yoʻnaltirilgan qoidalar“ (2016) nomli kitobida „chuqur mehnat“ atamasini kiritgan boʻlib, u uzoq vaqt davomida diqqatni jamlab, email yoki ijtimoiy tarmoqlar kabi chalgʻituvchi omillarsiz biror ishni samarali bajarishga qaratilgan. Shuningdek, u ijtimoiy tarmoqlardan foydalanish mansab uchun juda muhim degan daʼvoga qarshi chiqadi.

2017-yilda u „raqamli minimalizm“ni qoʻllab quvatlashni boshladi.

2021-yilda u chat va elektron pochta roliga „Giperaktiv asalari aqli“ sifatida murojaat qila boshladi.

Kitoblar 

 How to Win at College (2005) „Qanday qilib kollejda yutish haqida“
 How to Become a Straight-A Student (2006) - „Qanday qilib aʼlochi oʻquvchiga aylanish haqida“
 How to Be a High-School Superstar (2010) – „Qanday qilib yuqori maktabda yulduzga aylanish haqida“
 So Good They Canʼt Ignore You: Why Skills Trump Passion In The Quest For Work You Love (2012) - „Juda yaxshi, ular sizni eʼtiborsiz qoldirolmaydilar: Ish qidirishda siz yaxshi koʻrgan Nima Uchun Ishtiyoqi koʻnikmalari haqida“
 Deep Work: Rules for Focused Success in a Distracted World (2016) - „Chalgʻitilgan dunyoda muvaffaqiyatga yoʻnaltirilgan qoidalar haqida“
 Digital Minimalism: Choosing a Focused Life in a Noisy World (2019) - „Shovqunli dunyoda intozmli hayotni tanlash haqida“
 The Time-Block Planner (2020) - „Vaqtni Toʻgiri rejalashtirish haqida“
 A World Without Email (2021) - „Elektron pochtasiz dunyo haqida“

Havolalar

Manbalar
CCMP (kriptografiya)

Counter Mode Cipher Block Chaining Message Authentication Code Protocol (Counter Mode CBC-MAC Protocol) yoki CCM Mode Protocol (CCMP) IEEE 802.11i standartlarini asl IEEE181 standartiga tatbiq etuvchi Wireless LAN qurilmalari uchun moʻljallangan shifrlash protokoli hisoblanadi. CCMP – bu maʼlumotlar konfidensialligi uchun moʻljallangan va Advanced Encryption Standart(ing. AES – Yuqori darajali Shifrlash Standarti) standartining CBC-MAC(CCM rejimi) rejimiga asoslangan kengaytirilgan kriptografik inkapsulyatsiya mexanizmi. U Wired Equivalent Privacy (WEP) tomonidan koʻrsatib oʻtilgan zaifliklarni bartaraf etish uchun yaratilgan.

Texnik tafsilotlar 
CCMP maʼlumotlarning maxfiyligi uchun CTR rejimini, autentifikatsiya va integratsiya uchun „shifrlangan blok zanjirli xabar autentifikatsiya kodi“(ingl. CBC-MAC) ni oʻz ichiga olgan CCM dan foydalanadi. CCM MPDU maʼlumotlar maydonini va IEEE 802.11 MPDU protokolining tanlangan tarkiblarining yaxlitligini himoya qiladi. CCMP AES ishloviga asoslangan va 128 bitli kalit va 128 bitli blok hajmidan foydalanadi. CCMP quyidagi ikkita parametr bilan CCM dan foydalanadi:

 M = 8; MIC 8 oktet (sakkiz bayt) ekanligini koʻrsatadi.
 L = 2; Uzunligi 2 oktet ekanligini koʻrsatadi.

CCMP Medium Access Control Protocol Data Unit (MPDU) besh boʻlimdan iborat. Birinchisi, maʼlumotlar paketining joylashuvi va manba manzilini oʻz ichiga olgan MAC sarlavhasi. Ikkinchisi CCMP sarlavhasi boʻlib, u 8 oktetdan iborat boʻlib, paket raqami (PN), Ext IV va kalit identifikatoridan iborat. Paket raqami 6 oktetda saqlanadigan 48 bitli raqamdir. PN kodlari CCMP sarlavhasining dastlabki ikki va oxirgi toʻrt oktetlari boʻlib, har bir keyingi paket uchun qoʻllaniladi. PN kodlari orasida zaxiraga olingan oktet va Key ID oktet mavjud. Kalit identifikatori oktetida Ext IV (bit 5), Kalit identifikatori (6-7 bit) va ajratilgan kichik sektor (5 bit) mavjud. CCMP maʼlumotlar bloki va MICni shifrlash uchun ushbu qiymatlardan foydalanadi. Uchinchi boʻlim maʼlumotlar sektori boʻlib, unga paketdagi maʼlumotlar yuboriladi. Toʻrtinchisi – paketning yaxlitligi va haqiqiyligini himoya qiluvchi xabar integratsiya kodi (ing. Message Integrity Code – MIC). Nihoyat, beshinchisi – xatolarni aniqlash va tuzatish uchun ishlatiladigan Frame Check Squence (FCS) moduli hisoblanadi. Ushbu boʻlimlardan faqat maʼlumotlar sektori va MIC shifrlangan.

Xavfsizlik 
CCMP Wi-Fi Protected Access II (WPA2) standarti bilan foydalanish uchun ishlab chiqilgan shifrlash protokolidir va boshqa shu kabi Wi-Fi Protected Access (WPA), Wired Equivalenet Privacy(WEP) protokoli va Temporal Key Integrity Protocol (TKIP) lardan ancha xavfsizroq hisoblanadi. CCMP quyidagi xavfsizlik imkoniyatlariga ega:

 Maʼlumotlarning maxfiyligi; faqat vakolatli shaxslargina maʼlumotlarga kirish huquqiga ega.
 Autentifikatsiya; foydalanuvchining haqiqiyligini tekshiradi
 Qatlamlar va kirish metodlarini boshqarish

CCMP 128 bitli kalitdan foydalangan holda blokli shifrlash rejimidan foydalanganligi sababli, u 264 bosqichli operativ hujumlardan himoyalangan.

Manbalar 


Internet
Kiberxavfsizlik
Kibernetika
Chiara Aurelia

Chiara Aurelia de Braconier d'Alphen (2002 yil 13 sentyabrda tug'ilgan) — amerikalik aktrisa. Tell Me Your Secrets filmidagi Rose Lord rollari va Cruel Summer filmidagi Janet Tyorner rollari bilan tanilgan.

Biografiyasi 
Nyu-Meksiko shtatining Taos shahrida tug'ilgan va Albukerkeda o'sgan. U besh yoshida maktab spektakllari va mahalliy drama darslarida rol o'ynay boshladi. 11 yoshidan boshlab, vaqtini Albukerke va Los-Anjeles o'rtasida o'z karerasini davom ettirdi. Nyu-Yorkdagi Li Strasberg teatr va kino institutida tahsil olgan.

Filmografiyasi 
 2014 : CSI: Crime Scene Investigation : Karen Bishop 
 2014 : Pretty Little Liars : Addison
 2015 : Agent Carter : Eva
 2015 : Nicky, Ricky, Dicky & Dawn : Denise
 2015 : Foreseeable : Zoey Williams
 2015 : We Are Your Friends : Kayli
 2015 : Big Sky : Grace
 2016 : Recovery Road : 12 Year Old Ellie
 2016 : Secret Summer : Hailey
 2017 : Gerald's Game : young Jessie
 2018 : The Brave : Verina Curtis
 2018 : Back Roads : Misty Altmyer
 2021 : Tell Me Your Secrets : Rose Lord
 2021 : Cruel Summer : Jeanette Turner
 2021 : Fear Street Part Two: 1978 : Sheila
 2022 : Luckiest Girl Alive : young Tiffani "Ani" Fanelli

Manbalar

Havolalar 

 

13-sentyabrda tugʻilganlar
2002-yilda tugʻilganlar
Amerikalik aktrisalar
Amerikalik televideniye aktrisalari
Yashayotgan insonlar
Rosselxozbank

Rosselxozbank () (Rossiya Qishloq xoʻjaligi banki) – Rossiya Markaziy banki litsenziyasiga asosan faoliyat olib boruvchi davlat banki (100%). Bank Rossiya agrobiznesini kreditlashda yordam beradi.

Tarixi 
Zamonaviy agrobiznes ishlab chiqarish tizimlari kapital talab qiladi. Agrobiznesda foydalaniladigan kapitalning katta qismi qarzga olinadi. Rossiyada agrar sohani kreditlash tizimi 1882-yilda birinchi ixtisoslashtirilgan banklar – „Dehqon yer banki“ va „Dvoryan yer banki“ tashkil etilgan paytdan boshlanadi. Sovet davrida uzoq muddatli kreditlarning qariyb 90 foizi qishloq xoʻjaligini moliyalashtirish uchun berilgan.

Rosselxozbank 2000-yil 15-martda Rossiya Prezidenti vazifasini bajaruvchi Vladimir Putinning maxsus farmoni bilan agrobiznes sohasida davlat kredit-moliya siyosatining drayveri boʻlib, mijozlar tomonidan kuchli qoʻllab-quvvatlanish, asosiy biznes va texnologiyalarga sarmoya kiritish va Rossiya Federatsiyasida agrobiznesning milliy kredit-moliya tizimining asosi boʻlish uchun qishloq xoʻjaligiga koʻmaklashish maqsadida tashkil etilgan.

Rosselxozbank aksiyalarining 100 foiz ulushi Rossiya Federatsiyasi tomonidan nazorat qilinadi. Muomalaga chiqarilgan oddiy aksiyalarning 78,66% (2018-yil 31-dekabr holatida 77,11%) Davlat mulkini boshqarish federal agentligiga, 5,69% (2018-yil 31-dekabr holatida 6,1%) Rossiya Moliya vazirligiga, 15,65% (2018-yil 31-dekabr holatida 16,79%) „Omonatlarni sugʻurtalash agentligi“ davlat korporatsiyasiga tegishli.

Dmitriy Nikolayevich Patrushev 2018-yilning iyun oyidan buyon bank kuzatuv kengashi raisi lavozimida ishlab kelmoqda.

2020-yilda Rosselxozbank „Svoe. Fermerstvo“ () ekotizimini ishga tushirdi. Ekotizim agrosanoat majmuasida faoliyat yurituvchi kichik korxonalarni har tomonlama raqamlashtirish uchun moʻljallangan, shuningdek, qishloq xoʻjaligi mahsulotlarini Svoe Rodnoye maerketpleysi orqali sotishda yordam beradi. 2022-yil uchun Svoe ekotizimi 30 dan ortiq biznes xizmatlari va subplatformalarni birlashtiradi.

Sanksiyalar 
2022-yil 24-fevralda AQSh prezidenti Jo Bayden Rossiyaning Ukrainaga bostirib kirishiga javoban Rosselxozbank va boshqa Rossiya moliya institutlariga nisbatan iqtisodiy sanksiyalar kiritdi.

Manbalar

Havolalar 

  
 2019-yilgi yillik hisoboti
 Rosselxozbank Boshqaruv raisi Boris Listov bilan uchrashuv
 Rosselxozbank (Moskva) 2020-yilda 1-pogʻona dunyo banklari top 1000 ligiga kirdi
 Russian Agricultural Bank shrugs off crisis thanks to specialist focus
 Russian Agricultural Bank to get $137 million capital injection
Davlat banklari
Rossiya
Rossiya banklari
Bank
Garyan jangi

Garyan jangi Liviyadagi fuqarolar urushida Qaddafiyga qarshi isyonchi kuchlar va Muammar Qaddafiyga sodiq kuchlar oʻrtasida Nafusa togʻlarining sharqiy chekkasida joylashgan Tripolitaniyaning Garyan shahrini nazorati uchun boʻlgan jang.

Fon 
Mamlakat boʻylab keng koʻlamli norozilik namoyishlaridan soʻng, tez orada Liviyada uyushgan muxolifatchilar Nafusa togʻlarining koʻp qismini nazoratga oldi. Garyan ham tez orada isyonchilar tomonidan qoʻlga olindi, ammo Qaddafiy Liviyani isyonchilardan qaytarib olish uchun va tezda nazoratni tiklash uchun boʻlinmalarni joʻnatdi. 1-martdan 2-martga oʻtar kechasi Qaddafiynin sodiq qoʻshinlari shaharga qorongʻu paytda kirib kelishdi. 2-mart kuni ertalab isyonchilar shahar hukumat qoʻshinlari tomonidan bosib olinganini tushunishdi. Askarlar muxolifat aʼzolarining roʻyxatini topishgandi. Garyandagi barcha isyonchilarni toʻplashni boshladilar. Garyan hukumat tomonidan qaytarib olindi.

Yafran va Kiklada Qaddafiy kuchlari magʻlubiyatga uchragach, isyonchi kuchlar Garyanga qayta hujum qilishga tayyorgarlik koʻra boshladilar. 6-iyulda qoʻzgʻolonchilar Al-Qavalishni egallab, Asabaga yurishdi. Biroq Qaddafiy qoʻshinlarining qarshi hujumi ularni biroz ushlab turdi va Al-Qavalishni vaqtincha Qaddafiyning qoʻlida qoldi.

Jang 
13-avgustda isyonchilar Garyanga yana hujum qilishdi. Aniqlanishicha, isyonchilar dastlab Qaddafiy kuchlarini chekinishga majbur qilishga erishgan, biroq keyinchalik Qaddafiy tarafdorlari qayta toʻplanib, qarshi hujumga oʻtgan. 14-avgust kuni isyonchilar shaharning 70 foizini nazorat qilayotganlarini maʼlum qilishdi. Al-Qavalishdagi Qaddafiyning sodiq qoʻshinlari Garyandan chekinayotganini eshitishgan. 15-avgust kuni isyonchilar shaharni toʻliq nazorat qilayotganliklarini eʼlon qilishdi. Nafusa togʻlaridagi isyonchilar harbiy kengashi vakilining taʼkidlashicha, Garyan oʻsha paytda toʻliq inqilobchilar qoʻliga oʻtgan. Ular Gʻarbiy togʻlarda Qaddafiyning asosiy qoʻmondonlik markazi boʻlgan Sahbon brigadasini tor-mor qildilar. Va Brigadaning ogʻir va yengil qurollarini olib ketishdi. .

16- avgust kuni hukumat matbuot kotibi Mussa Ibrohim hukumat qoʻshinlari Garyanni tez orada qaytarib olishini maʼlum qildi va Garyan qoʻlga olingani haqidagi isyonchilarning maʼlumotlarini bilvosita qoʻllab-quvvatladi. Reuters Garyan isyonchilar qoʻlida ekanligini tasdiqladi, isyonchi kuchlar T-34 tanki bilan shahar markazida joylashib olishgan edi.

17-avgust kuni shaharda janglar davom etayotgani xabar qilindi.

18-avgust kuni sodiqlar shaharni butunlay tark etishdi, buni Reuters muxbiri tasdiqladi. Ular shimolga, Aziziyaga chekinishdi.

Oqibat 
15-avgust kuni isyonchilar jangdan soʻng Garyandan janubga koʻchib oʻtishdi va Mizda harbiy bazani egallab, u yerda saqlanadigan Liviya armiyasining kuchli harbiy taʼminotiga ega boʻlishdi. Mizda Garyan, Bani Valid va Sabha yoʻllari oʻrtasidagi strategik chorraha yaqinida joylashgan harbiy baza edi.

Manbalar 

Koordinatalar Vikimaʼlumotlarda
Liviya fuqarolik urushi
Muras Yunayted

Muras Yunayted – (; 2023) Qirgʻizistonning Jalolobod shahrida joylashgan futbol klubi. Qirgʻiziston Premyer-ligasida oʻynaydi. Oʻyinlarni Qurmanbek stadionida oʻtkazadi. Bosh murabbiy Valeriy Berezovskiy, jamoa sardori Baxtiyar Duyshobekov.

Tarix 
Klub 2023-yilda tashkil etilgan. Valeriy Berezovskiy bosh murabbiy etib tayinlandi. 2023-yil mart oyida Muras Yunayted 2023-yilgi chempionatda ishtirok etish uchun Qirgʻiziston Premyer-ligasida qabul qilindi. Chempionat boshlanishi arafasida jamoa „Navroʻz kubogi“ oʻrtoqlik turnirida gʻolib chiqdi, „Ala-Too Cup“ da esa uchinchi oʻrinni egalladi. „Muras Yunayted“ chempionatdagi ilk uchrashuvida „Dordoy“ bilan durang oʻynadi (1:1). „Muras Yunayted“ safida Chingiz Subanov gol urdi. Qirgʻiziston Kubogida esa klub yarim final bosqichiga chiqdi.

Hozirgi tarkib

Murabbiylar 

 Valeriy Berezovskiy (2023-yildan)

Manbalar

Havolalar  
 
 Muras United FC in der Datenbank von globalsportsarchive.com
Qirgʻiziston futbol klublari
Jalolobod (shahar)
Moskva kredit banki

Moskva kredit banki () (MKB) 1992-yilda tashkil etilgan va Moskva va Moskva viloyatida faoliyat yurituvchi rus banki.

2008—2015-yillarda Moskva kredit banki Rossiya banklari reytingida aktivlari boʻyicha 66-oʻrindan 12-oʻringa koʻtarildi. Uning mablagʻlari 20 barobar koʻpaydi va 115 milliard rublga yetdi. 2016-yilda u Rossiyaning yetakchi banklari dastlabki oʻnligiga kirdi.

2017-yil sentyabr holatiga koʻra, Moskva kredit banki aktivlari boʻyicha Rossiya banklari orasida 9-oʻrinni egalladi. Hozirda Moskva kredit banki Rossiyadagi eng yirik xususiy mintaqaviy bankdir. U asosiy tizimli ahamiyatga ega banklar qatoriga kiradi.

Moskva kredit banki Ingrad koʻchmas mulkni rivojlantirish kompaniyasi va Rossium konserni rahbari Roman Avdeyevga tegishli. 2012-yilgacha Avdeyev Moskva kredit bankining yagona benefitsiari edi. U bankni 1994-yilda sotib olgan. Hozirda esa 55,73% aksiyalarini nazorat qiladi.

Avdeyev xalqaro moliyani jalb qilish boʻlimi boshligʻi va Moskva kredit bankining prezidenti boʻlgan. 2008-yil oxirida Avdeyev isteʼfoga chiqdi, ammo Kuzatuv kengashi aʼzosi boʻlib qoldi. 2012-yilda Kolorado shtatining sobiq gubernatori Bill Ouens kengashga qoʻshildi va 2013-yilda uning raisi boʻldi.

2020-yil oxirida Moskva kredit banki Trafigura Group uchun 5,775 milliard yevrolik kredit tashkilotchisi boʻldi. Ushbu mablagʻlar Rosneftning Vostok Oil arktik loyihasining 10% ulushini sotib olish foydalaniladi.

2021-yil mart oyida MKB Ural kon-metallurgiya kompaniyasi tomonidan nazorat qilinadigan „Koltso Urala“ (Ural halqasi) sanoat tijorat bankini sotib oldi. Bitim 5,7 milliard rublga (taxminan 770 million dollar) baholangan. Bank UKMKga bank xizmatlari koʻrsatishda davom etadi.

2021-yil aprel oyida eʼlon qilingan Forbes World Best Banks roʻyxatida Moskva kredit banki Rossiya banklari orasida ikkinchi oʻrinni egalladi.

2021-yil iyul oyida S&P MKB kredit reytingini barqaror prognoz bilan BB-dan BBgacha koʻtardi. „Moskva kredit banki beqaror bozor sharoitida oʻz biznesining barqarorligini namoyish etdi, bu uning kredit yoʻqotishlari koʻrsatkichlari va aktivlar sifati koʻrsatkichlari bilan tasdiqlanadi“, deyiladi agentlik bayonotida.

2021-yilda bank 29 milliard rubl, 2022-yilda 8,7 milliard rubl foyda oldi. 2019-yildan beri aksiyadorlarga dividendlar toʻlanmagan.

2023-yilda bir nechta anonim manbalar bank oʻz strategiyasini oʻzgartirishga va chakana bozordan korporativ bozorga yoʻnaltirishga qaror qilgani haqida xabar berdi. Strategiya 2023-yilning kuzida taqdim etilishi kutilmoqda. Moskva kredit banki bu maʼlumotni rad etdi. Bank matbuot xizmatining rasmiy bayonotiga koʻra, u chakana va korporativ investitsiya yoʻnalishlarini rivojlantirishda davom etadi.

Sanksiyalar 
2022-yilning 24-fevralida AQSh prezidenti Jo Bayden Rossiyaning 2022-yilda Ukrainaga bostirib kirishiga javoban Rossiya banklariga, xususan, Moskva kredit bankiga qarshi sanksiyalarni eʼlon qildi. 2022-yil iyun oyida bank SWIFT toʻlov tizimidan chiqarildi va 2022-yil dekabr oyida Yevropa Ittifoqi Moskva kredit bankiga bosqin munosabati bilan sanksiya eʼlon qildi.

Manbalar

Havolalar 

 
Rossiya banklari
Rossiya
Bank
Moskva
Ukrtatnafta

"Ukrtatnafta" Ukrainaning neftni qayta ishlash kompaniyasi boʻlib, 1994-yilda tashkil etilgan. U mamlakatdagi eng yirik neft mahsulotlari ishlab chiqaruvchilardan biridir. Kompaniya Kremenchugda joylashgan,  neftni qayta ishlash quvvatiga ega mamlakatdagi eng yirik neftni qayta ishlash zavodi va bir nechta yoqilgʻi quyish shoxobchalarini boshqaradi. Ukrtatnaftaning 43,1% ulushi Ukrainaning „Naftogaz Ukraina“ davlat energetika kompaniyasiga, 8,6% ulushi „Tatneft“ Rossiya kompaniyasiga va 28,8% ulushi Tatariston hukumatiga tegishli.

Munozaralar 
Rossiyaning „Tatneft“ neft kompaniyasi va Ukraina hukumati oʻrtasida Ukrtatnaftani nazorat qilish borasida bahslar davom etmoqda. Ukrtatnaftaning 18% aksiyalari Tatneft bilan ittifoqdosh boʻlgan ikkita offshor kompaniyaga oʻtkazildi, biroq bu bitim Ukraina hukumati tomonidan tan olinmadi. Sud qaroriga koʻra, ushbu ulush Naftogazga topshirildi va 2007-yil oktyabr oyida „Tatneft“ tomonidan tan olinmagan boshqaruv oʻzgarishi yuz berdi. Mart oyida Tatneft Ukrainaga qarshi xalqaro arbitraj sudiga murojaat qildi.

2022-yilning kuzida, Igor Kolomoyskiy nazorati ostidagi Ukrtatnafta ₴3,2 mlrd soliq toʻlashdan bosh tortdi.

2022-yilgi milliylashtirilishi 
2022-yil 6-noyabrda prezident Volodimir Zelenskiy boshchiligidagi hukumat kompaniya nazoratini qoʻlga olish uchun harbiy holat toʻgʻrisidagi qonundan foydalandi. „Urush sharoitida mamlakatimiz uchun zarur boʻlgan bunday qadamlar amaldagi qonunlar asosida amalga oshirilib, mudofaa sohamizning dolzarb ehtiyojlarini qondirishga xizmat qiladi“, – dedi Zelenskiy. Ukraina hukumati dvigatel ishlab chiqaruvchi Motor Sich, energetika kompaniyasi Ukrnafta, avtomobil ishlab chiqaruvchi KrAZ va transformator ishlab chiqaruvchi Zaporojtransformator kompaniyalarini ham bir vaqtda oʻz nazoratiga oʻtkazdi.

Ukrainalik milliarderlar Igor Kolomoyskiy va Gennadiy Bogolyubov Ukrtatnafta aksiyalarining 60 foiziga egalik qilishgan. Ushbu aksiyalar Ukraina Mudofaa vazirligi tomonidan boshqariladigan maxsus depozitar hisob raqamiga oʻtkaziladi.

Jinoiy faoliyatda gumon qilinishi 
2023-yil 1-fevralda Ukraina Iqtisodiy xavfsizlik byurosi Ukrtatnafta va Ukrnafta kompaniyalariga tegishli 1 milliard dollarlik oʻgʻirlash sxemasini fosh qilganini eʼlon qildi.

40 milliard grivna miqdoridagi nomaʼlum oʻzlashtirish Ukrnafta va Ukrtatnaftaning sobiq rahbariyatiga aloqadorligi daʼvo qilinadi. Noqonuniy sxemalar soliq toʻlashdan boʻyin tovlash va pul yuvishni oʻz ichiga oladi.

Yoqilgʻi sotishdan aksiz soligʻini toʻlamaganlik uchun yuqori rahbariyat va bosh buxgalterga nisbatan qoʻshimcha ayblovlar qoʻyildi, bu 605 million grivnani tashkil qiladi.

Manbalar 

Ukraina
Neft sanoati
Britaniya Kolumbiyasi universiteti

Britaniya Kolumbiyasi Universiteti (inglicha: University of British Columbia, qisqartma shakli: UBC) Vankuver yaqinida va Kelowna shaharlarida kampuslari joylashgan davlat tadqiqot universitetidir . 1908-yilda tashkil etilgan bu universitet Britaniya Kolumbiyasidagi eng qadimgi universitet hisoblanadi. Universitetning yillik tadqiqot byudjeti 759 million dollarni tashkil etadi va UBC yiliga 8000 dan ortiq loyihalarni moliyalashtiradi.

Tarix

Asosiy va dastlabki yillar 

1877-yilda, Britaniya Kolumbiyasi Kanadaga qoʻshilganidan olti yil vaqt oʻtgach, taʼlim boʻlimi boshligʻi Jon Jessop ushbu provinsiya universitetini tashkil etish taklifini kiritdi. Provinsiyaning qonun chiqaruvchi organi 1890-yilda Britaniya Kolumbiyasi universitetini qoʻllab quvvatlash toʻgʻrisidagi qonunni qabul qildi, ammo universitetni Vankuver orolida yoki asosiy qismda qurish masalasida kelishmovchiliklar paydo boʻldi.

1908-yilda Britaniya Kolumbiyasi universiteti toʻgʻrisidagi qonun rasmiy ravishda ushbu universitetini tashkil etishga chaqirdi, garchi uning aniq joylashuvi koʻrsatilmagan boʻlsa ham.

Yaqin tarix 
Bosh vazir Pierre Trudeau 1971-yil 1-iyulda Britaniya Kolumbiyasi universitetida Antropologiya muzeyi tashkil etilganini eʼlon qildi. Qurilish narxi 2,5 million dollarni tashki qilgan va Artur Erikson tomonidan loyihalashtirilgan. Muzey binosi rasman 1976-yilda ochilgan  Oʻsha yili universitet Salli Rogou rahbarligida oʻqituvchilarga bir nechta nogiron yoki koʻrish qobiliyati cheklangan talabalarni oʻqitish usullarini oʻrgatish uchun oddiy maktab dasturini boshladi.

Kampuslar

Kutubxonalar, arxivlar va galereyalar 
Britaniya Kolumbiyasi kutubxonasi - 7.8million jild, 2.1million elektron kitoblar, 370 000 dan ortiq elektron jurnallar va 700000 dan ortiq maqolalarni oʻz ichiga jamlagan Kanadaning ikkinchi yirik akademik kutubxonasidir. 2014-yildan 2015-yilgacha 3,8 milliondan ortiqkampusga tashrif buyurilgan.

Manba
Mashrab Boboyev

Mashrab Boboyev— taniqli oʻzbek yozuvchisi, shoir, dramaturg. 1941-yil Samarqand viloyatining Payariq tumanida tavallud topgan. Toshkent (2003-yil 23 -iyulda Toshkent shahrida vafot etgan.) Teatr va rassomlik sanʼati insituti aktyorlik fakultetida tahsil olgan.

Hayoti 
Mashrab Boboyev 1941-yilda Samarqand viloyati [[Poyariq tumanida oddiy dehqon oilasida dunyoga kelgan.1956-yil o'rta maktabni bitirgach avval jamoa xo'jaligida keyin qishloq kutubxonasida ishladi.1960-1965-yillarda Toshkent Teatr va rassomlik institutining aktyorlik fakultetida tahsil oldi. Respublika Xalq ijodiyoti uyida uslubchi,Samarqand viloyati Xalq ijodiyoti uyining direktori,"Yosh Gvardiya"(hozirgi Yangi asr avlodi) va G'afur G'ulom nomidagi nashriyotlarida muharrir bo'lib ishladi.Respublika radiosi, "Sharq yulduzi" jurnali  O'zbekiston Yozuvchilar uyushmasida faoliyat ko'rsatdi.Teatrlarda adabiy emakdoshlik qildi.Madaniyat ishlari vazirligida  repertuar bo'limi mudiri,Oʻzbekiston Milliy axborot agentligi tarjima tahririyatining bosh muharriri boʻlib ishladi.

Ijodi 
Mashrab Boboyev adib sifatida 60-yillardan boshlab matbuotda koʻrina boshlagan. Uning „Onamga xat“(1971), „Bahor kayfiyati“(1974) „Paxtam mening-baxtim mening“(1975), „Gurung“(1975), „Kechki trolleybus“(1977), „Bagʻishlov“(1978), „Olisdagi chiroq“(1980), „Soʻz“(1982) „Men bilgan sir“(1990), „Qani mening yulduzim?“(1991), „Nomsiz yulduzlar“(1991) kabi koʻplab kitoblari nashr boʻlgan. Shuningdek u „Oʻttiz yoshlilar“, „Yer tomiri“, „Toshkentdan kelgan mehmon“(„Gurung“), „Tunis prezidenti“(„Mushkul savdo“), „Bizning hovli“(„Onaizor“) „Oʻz uyingdasan“, „Qani mening yulduzim?“, „Suyanch toglari“ kabi qator sahna asarlari yozib, tomoshabinlar eʼtiborini tortgan.Mashrab Boboyevning „Iroda“, „Sevgi nidosi“(Alisher Navoiyning "Sab’ai sayyor" dostoni asosida milliy balet) hamda „Koʻngil koʻchalari“ deb atalgan koʻp qismli videofilmlari namoyish etilgan.

Tarjimalari 
Mashrab Boboyev mohir tarjimon ham edi. U A.Pushkin, R.Hamzatov va boshqa shoirlarning sheʼrlarini, V.Katayevning „Xayol chechaklari“ romanini,Muin Bsisuning „Tashrif qogʻozi“, Otar Chiladzening „Rangin dunyo“ nomli sheʼriy kitobi va yigirmadan ortiq dramatik asarlarni oʻzbek tiliga tarjima qilgan.

Mukofotlari 
Mashrab Boboyev 1995-yilda „Oʻzbekistonda xizmat koʻrsatgan madaniyat xodimi“ unvoni bilan taqdirlangan.

Manbalar 

2003-yilda vafot etganlar
23-iyulda vafot etganlar
Mehnat shuhrati ordeni sohiblari
Buyuk xizmatlari uchun ordeni sohiblari
1941-yilda tugʻilganlar
O'zbekistonlik yozuvchilar